**A picture containing sketch, black, design, black and white

Description automatically generated**

*Enfliyans Fondatè yo: SS.7.CG.1.1*

***Anfliyans Antikite ak Relijyon yo***

**LEKTI #1**

Non: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***SS.7.CG.1.1 Eksplikasyon pou Kritè Referans 1****:* Elèv yo pral eksplike enfliyans Lagrès nan tan antikite genyen sou repiblik konstitisyonèl etazini (pa egzanp, patisipasyon sivik, asanble lejislatif yo, polis, dwa pou vote, konstitisyon ki ekri).

Lagrès nan tan antikite se yon sivilizasyon yo konn souvan rele bèso demokrasi.Yon **demokrasi** se yon sistèm gouvènman kote pouvwa politik chita nan men pèp la. Mo "demokrasi" a soti nan mo grèk "demos," ki vle di "pèp," ak mo "kratos" ki vle di "règ." Okòmansman, Lagrès nan tan antikite te gen yon fòm gouvènman ki t ap gouvène, kote se te kèk moun privilejye ki chwazi yo te konn rele **aristokrat** oswa nòb ki te konn eritye ak kenbe pouvwa politik. Yo te konsidere aristokrat yo kòm moun ki pi kalifye pou gouvène akoz entèlijans yo.

Mòn yo ak kolin yo te divize Lagrès nan tan antikite ak vil li yo sou plan jewografik. Izolasyon sa a te lakoz yon gouvènman endepandan ki te rele yon **polis**, oswa yon **eta site** vin fòme. Pi gran vil nan Lagrès nan tan antikite se te Atèn. Atèn te repite pou anpil kontribisyon li te pote nan sosyete grèk la, tankou filozofi ak komès. An patikilye, Atèn te enpòtan paske li te pase anba divès fòm gouvènman yo. Atèn te kòmanse kòm yon **oligachi**, oswa yon gouvènman kote pouvwa nan men yon vyek ti gwoup elit ak moun rich sèlman. Sa ki souvan karakterize oligachi se lefèt ke se kèk moun k ap gouvène pou rezon ki kòwonpi oswa enjis.

Atèn te devlope youn nan premye gouvènman demokratik yo ki te rele **demokrasi dirèk**. Yon demokrasi dirèk se yon fòm gouvènman kote pouvwa pou gouvène a chita dirèkteman nan men pèp la olye li nan men reprezantan ki eli yo tankou elit ak moun rich. Nan pifò demokrasi yo, gen yon **konstitisyon** ki limite gouvènman an, oswa deseri lwa ki dikte pouvwa ak obligasyon gouvènman an. Presizeman, nan Atèn, twa gwoup te gouvène sosyete a; asanble a, konsil la, ak tribinal yo. **Asanble** a te **asanble lejislatif** la ki te gen ladan nenpòt sitwayen ki se gason ki te vle patisipe nan gouvènman an. Kò sa a te gen **otorite** pou pwomilge nouvo lwa yo, pran desizyon **jidisyè** yo pa mwayen yon tribinal siprèm, ak nonmen manm egzekitif yo tankou jeneral yo pou lame a. Sitwayen yo te fè pati jiri yo ki responsab pou tranche dosye tribinal yo.

Lòt gran eta site nan Lagrès nan tan antikite se te Espat. Espat te repite pou lame puisan li an, epi sa ki te karakterize li se te yon eta site militè paske li te obligatwa pou tout gason yo sèvi nan lame espatyat la. Pifò popilasyon espatyat la se te esklav yo te fòse viv anba **tirani** gouvènman espatyat la. Te gen yon konstitisyon ki te gouvène Espat, menm jan ak Atèn. Konstitisyon espatyat la te **konfere** pouvwa siprèm lan nan men yon Asanble ki te gen ladan tout sitwayen yo.

Pou fini, malgre Atèn ak Espat te gen anpil diferans ant yo, tankou Atèn te yon demokrasi dirèk epi Espat te yon **monachi** ki gen de wa ki t ap gouvène, yo te konsevwa konsèp sitwayènte a prèske menm jan. Nan Atèn, sitwayen yo te dwe gason natif natal epi yo pa te dwe esklav. Si moun te satisfè egzijans sa yo, yo te ka vote ak patisipe nan politik. Nan Espat, sitwayen yo te dwe se gason epi yo pa te dwe yon esklav.

**aristokrat** - yon fòm gouvènman kote se kèk moun privilejye ki chwazi ki konn eritye ak kenbe pouvwa politik

**Asanble** - asanble lejislatif nan Lagrès nan tan antikite ki te pwomilge nouvo lwa yo ak pran desizyon jidisyè yo

**otorite** - pouvwa pou dirije aksyon pèp la oswa pran desizyon yo

**konstitisyon** - prensip debaz ak lwa yon nasyon oswa eta ki detèmine pouvwa ak obligasyon gouvènman epi ki garanti sèten dwa pou moun k ap viv ladan; dabitid se yon dokiman ki ekri

**demokrasi** - se yon sistèm gouvènman kote pouvwa politik chita nan men pèp la

**demokrasi dirèk** - se yon fòm gouvènman kote pouvwa pou gouvène a chita dirèkteman nan men pèp la olye li nan men reprezantan ki eli yo

**jidisyè** - pouvwa gouvènman pou entèprete lwa yo

**asanble lejislatif** - yon gwoup moun ki adopte, amande, oswa anile lwa yo

**monachi** - yon fòm gouvènman yon wa oswa yon rèn ki eritye pòs la dirije, li renye pou tout lavi, epi li gen pouvwa ki ka varye soti nan limite rive nan absoli

**oligachi** -yon fòm gouvènman kote pouvwa total nan men yon vyek ti gwoup elit, oswa moun rich sèlman

**polis** - eta site

**tirani** - yon gouvènman ki abize pouvwa li

**konfere** - pou atribiye, sekirize, oswa bay pouvwa